Domeniul IT este cel mai vânat de români.
Cererea pentru noi joburi a crescut în luna iulie cu 38% faţă de aceeaşi perioadă a anului trecut. În topul preferinţelor românilor se află domeniul IT, cu 20 de mii de căutări în online. Sectorul pharma a înregistrat o scădere a interesului candidaţilor de 25%.
Şi tu îţi cauţi job? Iată că românii au aplicat tot mai mult pentru noi locuri de muncă în luna iulie, cu 38% mai mult faţă de aceeaşi perioadă a anului trecut, arată o analiză BestJobs.Angajaţii din IT au fost printre cei mai activi în căutarea unui loc de muncă, dublu faţă de media lunilor anterioare. Şi Andrei, programator IT, e în căutare de oportunităţi noi pe piaţa muncii. I-ar plăcea să lucreze într-un mediu liniştit, alături de o echipă unită.ANDREI MAZURU, programator IT: "2.500-3.000 de lei, cam aşa ar fi un salariu de bază tip începător. Din trei în trei luni ar fi de preferat o mărire de salariu pentru a da un imbold pentru perfomanţă. De acasă nu sună rău niciodată pentru că pur şi simplu eşti în zona ta de confort. Intri direct în acţiune în momentul în care te-ai trezit. Poţi să lucrezi într-un alt ritm, să nu mai fie ritmul acela alert de birou şi ai o gândire mult mai liberă".